- MAATIU'
- ←
- 1
- →

MAATIU'
Bakaang Tampara Doorenang
Jiisuu' Karistoo'koong
Kara Baavootunanka Ane'kooning
1:1 Jiisuu' Kansi'koo Pou'na'
4:17 Jiisuu'ke Nantoong Kumponing-koo Tampa' Doorevuru'na' Taare-antavurima
9:35 Jiisuu'ke Bakaning Barevare-nupoong Mintoong-koo Botovuru'na'
11:1 Jiisuu' Baa Masikung?
16:21 Jiisuu'ke Bakaang Aarumo Bare-antavuru'na' Boaina'mung Due'uko
21:1 Jiisuu'ke Nantoong Asi'noo' Nau-antavuru'na' Jerusalema'
26:1 Jiisuu' Sisikeera Tora'antavai Dupisi'aako Napo' Domamparu'na'
Jiisuu' Kansi'koo Pou'na'

1
(1:1–4:16)
Jiisuu' Bakakatauro-koong Mirinanka
(Luk 3:23-38)
1 Aung ane' tee Jiisuu' Karistoo' bakanarempo'koong mirinanka otoing, tee ee'nung Deevita' bakanaving-koong, tee Deevita' napo' tee Eebaraami' bakanaving-koong.
2 Eebaraami' tee Aisake' bauma.
Aisake' napo' tee Jeekopi' bauma.
Jeekopi' tee Juda bauma batatakaampi ee'noko baara'mainkaang ninka nari'.
3 Juda tee Peeresi namainta Siira beuma. Beuko teni Teemaa.
Peeresi tee Eesirong bauma.
Eesirong napo' tee Arami' bauma.
4 Arami' tee Aminadapi' bauma.
Aminadapi' tee Naasoni bauma.
Naasoni tee Salamong bauma.
5 Salamong tee Booasi bauma, bauko teni Reeap.
Booasi tee Oobete' bauma, teie bauko teni Rut.
Oobete' tee Jeese' bauma. Ee'noko
6 Jeese' tee Deevita' bauma, tee daurarong˜. Napo'
Deevita' tee Solomoni' bauma, bauko teni ee'nani tutung Uraia ba'aang.
7 Solomoni' tee Reaboam bauma.
Reaboam tee Abaisia' bauma.
Abaisia' tee Eesa bauma.
8 Eesa tee Jeosapata bauma.
Jeosapata tee Jooram bauma.
Jooram tee Usaia bauma.
9 Usaia tee Jootam bauma.
Jootam tee Eeasi bauma.
Eeasi tee Esekaia bauma.
10 Esekaia tee Manase bauma.
Manase tee Aamon bauma.
Aamon tee Josaia bauma.
11 Josaia tee Jekonaia bauma, ee'noko baara'mainkaang. Tekang ninka nari' mmau' Ju'nupoong Babiloni'nameensi'aape berou' kiimata-koo. 12 Babiloni'aape berou'noo'keta
Jekonaia tee Sialeteale bauma deemparu'.
Sialeteale tee Serababele bauma.
13 Serababele tee Abaiutu' bauma.
Abaiutu' tee Elaiakim bauma.
Elaiakim tee Eesoo bauma.
14 Eesoo tee Siedoko bauma.
Siedoko tee Eekim bauma.
Eekim tee Elaitu' bauma.
15 Elaitu' tee Eliesa' bauma.
Eliesa' tee Mataani' bauma.
Mataani' tee Jeekopi' bauma.
16 Jeekopi' tee Josepa' bauma.
Josepa' tee Meeri' ba'ung, teni Jiisuu' paravuu'nani, tee ee'nung Kumponinge Pako'pari'nii' tampaamaung, Karistoo'.
17 Aing teing avantevaranoo' kivora-ita karenaumo-koo basi Eebaraami'keta Deevita'koo basinoo', ee'noko teketa napo' kivora-ita karenaumo-navarantu otorou' Babiloni'ke kiimatavariri otorou'noo' basinoo'koo. Ee'noko teketa napo' kivora-ita karenaumo-navarantu depeto tee Kumponinge Pako'pari'nii'koo basinoo'koo.
Jiisuu' Meeri'ke Paravuu'na'
(Luk 2:1-7)
18 Enang tee' ee' nkoarara Jiisuu' Karistoo' ponto'aru'na'. Teni bauko Meeri' teni Josepa'koo miru'nii'nani, teka mme' nari' otorea' teni tooto'po'nani deemparu' ta'nina' Tanuaang Meekung bakaang iri'ke. 19 Teketa teie Josepa'ke, teni-koo miru'nii'ke teni tooto'po'nani tasi'pura koonto'na' nko-koo noru'ari beekaang navunavu toto'koo mau'aru', teka makenge nko-koo piavou' ookara-koo sira'puko maia'o'neeng-koo teni.
20 Teka tee' noru'arara otoko koosinung˜ narung Ovoring bakaang noone-koo tee-ankoi oro'paru' ee'noko aa'puu', “Josepa', Deevita' bauring, aroreauka' Meeri' boku-koo da'aang deemparaa'naang, ai' tee tooto' teni-koo poontoaring˜ tee Tanuaang Meekung-etaing. 21 Tenie tee tooto' donkaani paravuaing, ee'noko dake tee miring Jiisuu'* Iiburu-nupoong biikaang kara-koo tee miring “Iesua” tee “Kumponing niikaang Domang-anta” miru'ari otong; tee Jiisuu' tampampimaung. tampeaing, ai' teie tee bakaning nantoong biikaning orara aarumonanka-ita moo'uriaing.” 22 Aing ookara kapoo'nanka nkoaru'noo' tee kapoo' Ovoringe tero nakaronara˜ karantavuma˜ nauvuu'nung masika'paraa'naang, ee' oro':
23 “Teni kuukuma˜ teni tooto'po'nani deemparara narung donkaani paravuai, ee'noko teinge ee'pina' tampaavaing, ‘Iimanuela',’ miru'noo' tee ‘Kumponing nii' ninka nari' otong.’ ” (Aisaia' 7:14)
24 Tenang Josepa' tantearara tee' nari' teie koosinunge Ovoring bakaange botovuu'na' bera Meeri' bokuvuu' ba'aang deemparaa'naang. 25 Teka teie tamung tanatavuu' bera tenie tee tooto' donkaani paravuu'noo'keta dama'ke nampuu'. Ee'noko tee tooto' miring Jiisuu' tampuu'.

- MAATIU'
- ←
- 1
- →

*1:21: Iiburu-nupoong biikaang kara-koo tee miring “Iesua” tee “Kumponing niikaang Domang-anta” miru'ari otong; tee Jiisuu' tampampimaung.

© 1994 WBT